**FARSKÉ OZNAMY – filiálky NEMČICE // Farnosť Topoľčany**

**1. adventná nedeľa**

(Liturgický rok B: 29.11. – 5.12.)

▪ **Sv. omše v týždni a ich úmysly:**

*Streda*: 18.00 h.: + Alojz Halo a rodičia z oboch strán

*Piatok*: 18.00 h.: + Anna Štuchalová a rodičia z oboch strán

*Nedeľa*: 9.00 h.: Poďakovanie za 80 rokov života a prosba o zdravie a požehnanie

▪ **Liturgický kalendár:**

*Pondelok*: Sv. Ondreja, apoštola

*Štvrtok*: Sv. Františka Xaverského, kňaza

*Piatok*: O najsvätejšom Srdci Ježišovom, votívna sv. omša (*1. piatok*)

*Sobota*: O preblahoslavenej Panne Márii, votívna sv. omša (*1. sobota*)

▪ Dnešnou nedeľou začíname nový liturgický rok (B) a súčasne adventný čas, ktorého symbolom je adventný veniec. Sv. omše budeme začínať spevom *Anjel Pána*, ktorý nahradí úvodnú omšovú pieseň. Začne sa znova používať organ i adventné piesne.

▪ Sv. omše v našej farnosti budeme tento týždeň mať nasledovne: vo farskom kostole v Topoľčanoch sv. omše budú každý deň od pondelka do soboty: vždy ráno rorátne sv. omše o 6.00 (vrátane soboty), potom o 8.00 a večer o 18.30 hod. V nedeľu sv. omše budú vo všetkých zaužívaných časoch (6.00/7.30/9.00/10.30/18.30 hod.). Úmysly sv. omší sú opätovne v dňoch a časoch, ako ste si ich na počiatku nahlásili. Na filiálke v Nemčiciach sv. omše budú v stredu a piatok o 18.00 a v nedeľu o 9.00 hod.

▪ Pre veľkú exponovanosť ľudí, ktorá býva v piatok napoludnie pri omši, tak z tohto dôvodu daná sv. omša bude opäť obnovená, keď bude možnosť 100% kapacity kostola.

▪ Na prvý štvrtok v mesiaci 3.12. bude celodenná adorácia vo farskom kostole.

▪ Máme pred sebou Vianoce i prvopiatkový týždeň. Spovedať budeme v Topoľčanoch pol hodinu pred každou sv. omšou a na prvý piatok večer od 17.00 hod., kedy bude vyložená aj Sviatosť Oltárna. V Nemčiciach sa bude spovedať v stredu od 17.00 hod. Nakoľko nevieme, či bude možné a povolené predvianočné spoločné spovedanie, na základe avíza z Biskupského úradu odporúčame, aby pre spoveď k Vianociam ste využili už toto prvopiatkové spovedanie a priebežné spovedanie počas adventu.

▪ V sobotu 5.12. bude vo farskom kostole Mariánske večeradlo, ktoré sa začne sv. omšou o 8.00 hod., ktorá bude obetovaná za rodiny, ktoré prijímajú „Podomovú Pannu Máriu“. V advente sv. omša v sobotu bude v Topoľčanoch naviac i o 6.00 hod.

▪ Priame vysielanie sv. omše bez prítomnosti veriacich je v nedele o 17.00 hod.

▪ Do 31.1.2021 sa nám môžu v úradných hodinách kancelárie FÚ prihlásiť tí dospelí ľudia, ktorí majú záujem o prípravu na prijatie krstu alebo Eucharistie či birmovania.

▪ Ďakujeme za peknú adventnú výzdobu i všetkým dobrodincom, ktorí pri dnešnej sv. omši podporili spolu so zvončekom takisto zbierku na Katolícku charitu. Tým ste podporili ich sociálne a charitatívne projekty.

**Želáme všetkým milostiplný a požehnaný advent!**